আদর্শ ইসলামী মিশন মহিলা কামিল মাদ্রাসা

আদর্শ ইসলামী মিশন মহিলা কামিল মাদ্রাসা বাংলাদেশের ঢাকা জেলার একটি একটি উল্লেখযোগ্য আলিয়া মাদ্রাসা। এই মাদ্রাসায় আলিয়ার মাদ্রাসার সর্বোচ্চ শ্রেণী কামিল শ্রেণী পর্যন্ত পড়ানো হয়। এটি বর্তমানে ইসলামি আরবি বিশ্ববিদ্যালয়ের সাথে অধিভুক্ত রয়েছে। মাদ্রাসাটি ঢাকার মোহাম্মদপুর থানার লালমাটিয়ার ৩/১৪ ব্লক জি-তে অবস্থিত। মাদ্রাসার বর্তমান অধ্যক্ষের নাম ক্বারী রওশন আরা নূরী, তিনি বাংলাদেশের কামিল মাদ্রাসাসমূহের মধ্যে একমাত্র নারী অধ্যক্ষ। মাদ্রাসাটি প্রতিষ্ঠা করেছেন জৈনপুরী দরবার শরীফের পীর মাহবুবুর রহমান জৈনপুরী, তিনিই বর্তমানে এই মাদ্রাসা কমিটির সভাপতির দায়িত্ব পালন করছেন। এই মাদ্রাসা দাখিল ও আলিম পরীক্ষায় ঢাকা বিভাগের মধ্যে শীর্ষস্থানীয় ফলাফল অর্জন করে থাকে। ১৯৮৬ সালে জৈনপুরী দরবার শরীফের পীর মাহবুবুর রহমান জৈনপুরী কর্তৃক মোহাম্মাদপুরের লালমাটিয়ায় মাদ্রাসাটি প্রতিষ্ঠা করা হয়। মাদ্রাসাটি প্রাথমিকভাবে একটি ছোট পরিসরে ইবতেদায়ী হিসাবে চালু হলেও ধীরে ধীরে মাদ্রাসায় দাখিল ও আলিম শ্রেণীও অনুমতি পায়। এরপরে শিক্ষা সচেতন ব্যক্তি মাহবুবুর রহমান জৈনপুরীর চেষ্টায় পর্যায়ক্রমে ফাজিল ও কামিল শ্রেণীর অনুমতি লাভ করে। ২০০৬ সালের পূর্ব পর্যন্ত বাংলাদেশের সকল আলিয়া মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালে মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয়ের অন্তর্ভুক্ত করা হয়। মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে। এই মাদ্রাসায় শিক্ষার্থীদের আবাসিক হোস্টেল রয়েছে। এখানে দাখিলে ভালো ফলাফল অর্জনকারী শিক্ষার্থীরা বিনামূল্যে অথবা স্বল্পমূল্যে অবস্থান করতে পারে। এই হোস্টেলের খরচ বহন করে মাদ্রাসা কর্তৃপক্ষ ও জৈনপুরী দরবার শরীফ। এছাড়াও এই হোস্টেলের খরচ বহনে স্থানীয় ধনী ব্যক্তিগণ আর্থিকভাবে সাহায্য করে থাকেন। মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে। মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। কলকাতা আলিয়া মাদ্রাসা সরকারি মাদ্রাসা-ই-আলিয়া, ঢাকা বিজ্ঞপ্তি, প্রেস। "আদর্শ ইসলামী মিশন মহিলা কামিল মাদরাসা"। DailyInqilabOnline (ইংরেজি ভাষায়)। সংগ্রহের তারিখ ২০২২-১০-২৮।  সংবর্ধনা-অনুষ্ঠান "আদর্শ ইসলামী মিশন মহিলা কামিল মাদরাসার আলিম প্রথম বর্ষের সংবর্ধনা অনুষ্ঠান" |ইউআরএল= এর মান পরীক্ষা করুন (সাহায্য)। The Daily Sangram। সংগ্রহের তারিখ ২০২২-১০-২৮।  দিগন্ত, Daily Nayadiganta-নয়া। "আদর্শ ইসলামী মিশন মহিলা কামিল মাদরাসার ফাজিল পরীক্ষায় শতভাগ পাসের গৌরব অক্ষুণœ"। Daily Nayadiganta। সংগ্রহের তারিখ ২০২২-১০-২৮।  দিগন্ত, Daily Nayadiganta-নয়া। "আদর্শ ইসলামী মিশন মহিলা কামিল মাদরাসায় মিলাদ"। Daily Nayadiganta। সংগ্রহের তারিখ ২০২২-১০-২৮।  ডেস্ক, ইনকিলাব। "আদর্শ ইসলামী মিশন মহিলা কামিল এম.এ মাদরাসা কমপ্লেক্সে দোয়া মাহফিল"। DailyInqilabOnline। সংগ্রহের তারিখ ২০২২-১০-২৮।  "দাখিলে আদর্শ ইসলামী মিশন মহিলা কামিল এম এ মাদ্রাসায় শতভাগ পাস"। jjdin। সংগ্রহের তারিখ ২০২২-১০-২৮।  "আদর্শ ইসলামী মিশন মহিলা কামিল এম.এ মাদরাসায় দাখিল পরীক্ষার্থীদের জন্য দোয়া মাহফিল"। The Daily Sangram। সংগ্রহের তারিখ ২০২২-১০-২৮।  "Adarsha Islami Mission Mohila Kamil Madrasah - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-১০-২৮।  "আলিয়া মাদরাসার উৎপত্তি ও ক্রমবিকাশ"। lekhapora24.net। ২০২১-০৮-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-১৭।  "অনার্স কোর্স চালু হচ্ছে আরও ২১ মাদ্রাসায়"। Bangla Tribune। ২০২১-০৮-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-১৬।  "আদর্শ ইসলামী মিশন মহিলা মাদরাসায় ফাজিলে শতভাগ পাস"। আওয়ার ইসলাম। সংগ্রহের তারিখ ২০২২-১০-২৮।